**СНЦ „МЕСТНА ИНИЦИАТИВНА ГРУПА – ЕЛХОВО – БОЛЯРОВО”**

**УСЛОВИЯ ЗА ИЗПЪЛНЕНИЕ**

**на одобрени проекти към**

**Стратегията за Водено от общностите местно развитие на СНЦ „МИГ-Елхово-Болярово”**

**от Програма за развитие на селските райони за периода 2014 – 2020 г.**

|  |
| --- |
| **ПРОЦЕДУРА ЗА ПОДБОР НА ПРОЕКТИ BG06RDNP001-19.635**  **ПО МЯРКА 6.4.1. „ИНВЕСТИЦИИ В ПОДКРЕПА НА НЕЗЕМЕДЕЛСКИ ДЕЙНОСТИ“ ОТ СТРАТЕГИЯТА ЗА ВОДЕНО ОТ ОБЩНОСТИТЕ МЕСТНО РАЗВИТИЕ НА СНЦ „МИГ- ЕЛХОВО-БОЛЯРОВО”** |



[ОБЯСНИТЕЛНИ БЕЛЕЖКИ/ДЕФИНИЦИИ : 5](#_Toc112142649)

[1. ОБОСНОВКА 10](#_Toc112142650)

[2. СКЛЮЧВАНЕ НА ДОГОВОР 10](#_Toc112142651)

[3. ОБЩИ УСЛОВИЯ ЗА ОСЪЩЕСТВЯВАНЕ НА ДЕЙНОСТИТЕ ПО ПРОЕКТИТЕ 12](#_Toc112142652)

[4. СПАЗВАНЕ НА КРИТЕРИИ И УСЛОВИЯ, ЗА КОИТО БЕНЕФИЦИЕНТИТЕ СА ПОЛУЧИЛИ ПРИОРИТЕТ ПРИ ОЦЕНЯВАНЕ 13](#_Toc112142653)

[5. ЗАДЪЛЖЕНИЯ НА БЕНЕФИЦИЕНТА ПО ПРИЛОЖИМИЯ РЕЖИМ НА ДЪРЖАВНИ/МИНИМАЛНИ ПОМОЩИ (УСЛОВИЯ НА РЕГЛАМЕНТ (ЕС) № 1407/2013) 14](#_Toc112142654)

[6. ПРОЦЕДУРИ ЗА ИЗБОР НА ИЗПЪЛНИТЕЛИ ЗА ВЪЗЛАГАНЕ НА ДЕЙНОСТИ ПО ИЗПЪЛНЕНИЕ НА ДОГОВОРА ЗА БФП 15](#_Toc112142655)

[7. ИЗПЛАЩАНЕ НА ФИНАНСОВАТА ПОМОЩ 16](#_Toc112142656)

[8. ДЕЙНОСТИ СЛЕД ПОЛУЧАВАНЕ НА ПОМОЩТА 17](#_Toc112142657)

[9. МЕРКИ ЗА ИНФОРМИРАНЕ И ПУБЛИЧНОСТ 17](#_Toc112142658)

[10. ПРИЛОЖЕНИЯ КЪМ УСЛОВИЯТА ЗА ИЗПЪЛНЕНИЕ 19](#_Toc112142659)

СПИСЪК НА СЪКРАЩЕНИЯТА:

|  |  |
| --- | --- |
| **БФП** | Безвъзмездна финансова помощ |
| **ВОМР** | Водено от общностите местно развитие |
| **ДДС** | Данък върху добавената стойност |
| **ЕС** | Европейски съюз |
| **ЕСИФ** | Европейски структурни и инвестиционни фондове |
| **ЕЗФРСР** | Европейски земеделски фонд за развитие на селските райони |
| **ЗДДС** | Закон за данък добавена стойност |
| **ЗЕЕ** | Закон за енергийната ефективност |
| **ЗЕУ** | Закон за електронното управление |
| **ЗКН** | Закон за културното наследство |
| **ЗОП** | Закон за обществените поръчки |
| **ЗООС** | Закон за опазване на околната среда |
| **ЗПЗП** | Закон за подпомагане на земеделските производители |
| **ЗУСЕСИФ** | Закон за управление на средствата от Европейските структурни и инвестиционни фондове |
| **ЗУТ** | Закон за устройство на територията |
| **ИСУН** | Информационната система за управление и наблюдение на средствата от Европейските структурни и инвестиционни фондове |
| **КЕП** | Квалифициран електронен подпис |
| **КСС** | Количествено-стойностни |
| **МЗ** | Министерство на земеделието |
| **МИГ** | Местна инициативна група |
| **ОВ** | Официален вестник на ЕС |
| **ПРСР 2014 – 2020 г.** | Програма за развитие на селските райони за периода 2014 – 2020 г. |
| **ПМС** | Постановление на Министерски съвет |
| **РА** | Разплащателна агенция |
| **РУО** | Ръководител на управляващият орган |
| **СМР** | Строително-монтажни работи |
| **СВОМР** | Стратегия за Водено от общностите местно развитие |
| **УО** | Управляващ орган |

# ОБЯСНИТЕЛНИ БЕЛЕЖКИ/ДЕФИНИЦИИ :

|  |  |
| --- | --- |
| **Авансово плащане** | Плащане по смисъла на [чл. 63 от Регламент (ЕС) № 1305/2013](apis://Base=APEV&CELEX=32013R1305&ToPar=Art63&Type=201/) на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на [Регламент (ЕО) № 1698/2005](apis://Base=APEV&CELEX=32005R1698&Type=201/) на Съвета (ОВ, L 347/487 от 20 декември 2013 г.) |
| **Административен договор** | Договор по смисъла на § 1, т. 1 от допълнителните разпоредби на Закона за управление на средствата от европейските структурни и инвестиционни фондове, който съдържа изрично волеизявление на изпълнителният директор на РА за предоставяне на безвъзмездна финансова помощ със средства по ПРСР 2014 – 2020 г. |
| **Административни проверки** | Проверки съгласно условията и разпоредбите на [чл. 48 от Регламент за изпълнение (ЕС) № 809/2014 на Комисията от 17 юли 2014 г. за определяне на правила за прилагането на [Регламент (ЕС) № 1306/2013](apis://Base=APEV&CELEX=32013R1306&Type=201) на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ, L 227/69 от 31 юли 2014 г.).](apis://Base=APEV&CELEX=32014R0809&ToPar=Art48&Type=201/) |
| **Административно съответствие** | Съответствие с формалните изисквания към документите, които включват: срок на подаване, комплектованост, спазване на изискуемата форма, валидност и други, определени в наредбата и в насоките за кандидатстване по съответната процедура |
| **Актив** | Материален или нематериален актив по смисъла на Регламент (ЕС) № 651/2014 на Европейската комисия от 17 юни 2014 г. за обявяване на някои категории помощи за съвместими с вътрешния пазар в приложение на членове 107 и 108 от Договора (ОВ, L, бр. 187 от 26 юни 2014 г.) |
| **ВОМР** | Водено от общностите местно развитие |
| **Възстановим ДДС** | Данък добавен стойност (ДДС), подлежащ на възстановяване от компетентен орган по приходите съгласно разпоредбите на Закона за ДДС, и представлява недопустим разход съгласно настоящите условия за кандидатстване. |
| **Дейност** | Проект, договор, споразумение или друг механизъм, избран съгласно заложените в Стратегията за ВОМР критерии, предвид постигането на поставените цели в Стратегията цели. |
| **ДФЗ** | Държавен фонд „Земеделие” |
| **Изкуствено създадени условия** | Всяко установено от Разплащателна агенция (РА) или друг компетентен орган условие по смисъла на [чл. 60 от Регламент (ЕС) № 1306/2013](apis://Base=APEV&CELEX=32013R1306&ToPar=Art60&Type=201/) на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ, L 227/69 от 31 юли 2014 г.). |
| **Инвестиционен проект** | Проект по смисъла на [Закона за устройство на територията](apis://Base=NARH&DocCode=40006&Type=201/) и [Наредба № 4 за обхвата и съдържанието на инвестиционните проекти](apis://Base=NARH&DocCode=85477&Type=201/) (ДВ, бр. 51 от 2001 г.), предназначен за строителството на обекта/ите, включени в проекта. |
| **Инвестиция или инвестиционни разходи** | Средствата, вложени за придобиване на активи, включително услугите по придобиването им |
| **Интензитет на помощта** | Съотношението на публичното финансиране спрямо допустимите разходи по проекта, изразено в процент |
| **Кандидат** | Лице, подало проектно предложение към Стратегията за ВОМР. |
| **Междинно плащане** | Плащане за обособена част от одобрената и извършена инвестиция. |
| **Мярка** | Съвкупност от дейности, способстващи за прилагане на приоритетите на Стратегията за ВОМР |
| **Невъзстановим ДДС** | Данък добавена стойност (ДДС), неподлежащ на възстановяване от компетентен орган по приходите съгласно разпоредбите на Закона за ДДС, и представлява допустим разход съгласно настоящите условия за кандидатстване |
| **Независими оферти** | Оферти, подадени от лица, които не се намират в следната свързаност помежду си или спрямо кандидата:  а) едното участва в управлението на дружеството на другото;  б) съдружници;  в) съвместно контролират пряко трето лице;  г) участват пряко в управлението или капитала на друго лице, поради което между тях могат да се уговарят условия, различни от обичайните;  д) едното лице притежава повече от половината от броя на гласовете в общото събрание на другото лице;  е) лицата, чиято дейност се контролира пряко или косвено от трето лице – физическо или юридическо;  ж) лицата, едното от които е търговски представител на другото. |
| **Непредвидени разходи** | Разходи, възникнали в резултат на работи и/или обстоятелства, които не е могло да бъдат предвидени при първоначалното проектиране. Същите водят до увеличаване на количествата, заложени предварително в количествените сметки към проекта, и/или до нови строително-монтажни работи, за които са спазени условията за допустимост на разходите, предназначени за постигане на целите на проекта. |
| **Непреодолима сила или извънредни обстоятелства** | Понятие по смисъла на чл. 2, параграф 2 от Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (ОВ, L, бр. 347 от 20 декември 2013 г.) |
| **Нередност** | Всяко нарушение на правото на ЕС или на българското законодателство, произтичащо от действие или бездействие на икономически оператор, участващ в прилагането на европейските структурни и инвестиционни фондове, което има или би имало за последица нанасянето на вреда на бюджета на Съюза чрез начисляване на неправомерен разход в бюджета на Съюза. |
| **Обикновена подмяна** | Замяна на дълготраен актив с друг, която не води до качествени или количествени изменения на произведения продукт |
| **Обособена част от проекта** | Завършен етап на изпълнение на проекта, който е обособен и е доведен до самостоятелна степен на завършеност |
| **Оперативни разходи** | Административните разходи и разходите, свързани с поддръжка, наеми, застраховка, текущ ремонт с поддръжка и експлоатация на активите. |
| **Обикновена подмяна** | Разходи за замяна на активи, които не водят до качествени или количествени изменения/подобрения на сградите, постройките, съоръженията и инсталациите. |
| **Обособена част от инвестицията** | Завършен етап на изпълнение на инвестицията, който е обособен и е доведен до самостоятелна степен на завършеност. |
| **Подмярка** | Съвкупност от дейности, спомагащи за прилагане приоритетите на СВОМР. |
| **Принос в натура** | Предоставяне на земя или друг недвижим имот, оборудване или суровини, проучване или професионална работа или неплатен доброволен труд, за които не са правени плащания, подкрепени от фактура или друг еквивалентен на фактура платежен документ. |
| **Проверка на място** | Проверка по смисъла на [Регламент (ЕС) № 809/2014](apis://Base=APEV&CELEX=32014R0809&Type=201/). |
| **Проект** | Заявление за кандидатстване заедно с всички приложени към него документи, както и съвкупността от материални и нематериални активи и свързаните с тях разходи, заявени от кандидата и допустими за финансиране по СВОМР чрез Средства от ЕЗФРСР |
| **Публична финансова помощ** | Всеки обществен дял във финансирането на дейности, източник на който е бюджетът на държавата, на регионалните или местните власти, на Европейската общност, както и всеки подобен разход. Всеки дял във финансирането на дейности, чийто произход е бюджетът на обществени юридически лица или сдружения на една или повече регионални или местни власти, ще се разглежда като обществен дял. |
| **Разходи за консултантски услуги, свързани с подготовка и управление на проекта** | Разходи, извършени преди подаване на проектното предложение и такива по време на изпълнение на проекта, които включват подготовка на проектното предложение и подготовка на искането за плащане, включително отчитане и управление на проекта. |
| **Референтни разходи** | Пазарни цени, ползвани от ДФЗ за сравнение при определяне основателността на разхода за различни инвестиции и/или общи разходи, определени чрез сравнение с цени на националния пазар или в други държави - членки на Европейския съюз. |
| **Реставрация** | Системен процес от дейности, които целят предотвратяване на разрушаването на обекти, стабилизация на състоянието им, както и улесняване на тяхното възприемане и оценка при максимално запазване на автентичността им. |
| **Рефинансиране на лихви** | Цени и пределни стойности, ползвани от РА за сравняване при определяне основателността на разходите за различни инвестиции. |
| **Съпоставими оферти** | Оферти, които отговарят на запитването за оферта на кандидата и съдържат:  а) еднотипни технически характеристики – в случаите, когато се кандидатства за разходи за закупуване за транспортни средства;  б) общ капацитет на оборудването – в случаите, когато се кандидатства за разходи за закупуване на оборудване, съставени от различни съоръжения и/или оборудване;  в) количествено-стойностни сметки – в случаите, когато се кандидатства за разходи за извършване на строително-монтажни работи. |
| **Текущ ремонт** | Подобряването и поддържането в изправност на сградите, постройките, съоръженията и инсталациите, както и вътрешни преустройства, при които не се:  а) засяга конструкцията на сградата;  б) извършват дейности, като премахване, преместване на съществуващи зидове и направа на отвори в тях, когато засягат конструкцията на сградата;  в) променя предназначението на помещенията и натоварванията в тях. |
| **Терен** | Част от земната повърхност, за която с инвестиционен проект се предвиждат дейности по устройство – застрояване, озеленяване и благоустрояване. |
| **Техническа спецификация** | Документ, в който се определят изисквания към характеристики на стоката, услугата или строителството. |
| **Финансова помощ** | Безвъзмездна финансова помощ по смисъла на Закона за управление на средствата от Европейските структурни и инвестиционни фондове. |
| **Функционална несамостоятелност** | Изкуствено разделяне на производствените и технологичните процеси в различни проекти с цел усвояване на средства над максималния размер на общо допустимите разходи по мярката |
| **Частичен отказ за финансиране** | Отказът да се финансират част от заявените разходи на кандидата, които са включени в проект, одобрен за подпомагане по Стратегията за ВОМР |

# 1. ОБОСНОВКА

Прилагането на Мярка **6.4.1** „Инвестиции в подкрепа на неземеделски дейности“ от Стратегията за Водено от общностите местно развитие на СНЦ „МИГ-Елхово-Болярово” цели постигане на устойчиво икономическо развитие на територията на МИГ – Елхово - Болярово. Създаване на нови работни места и намаляване на бедността чрез разнообразяване на местната икономика с производства с висока добавена стойност и иновативност.

Обосновка:

Мярка 6.4.1. „Инвестиции в подкрепа на неземеделски дейности“ попада в обхвата на Приоритет 1 от СОМР на МИГ – Елхово – Болярово, по – конкретно в една от специфичните цели на стратегията за създаване на нови работни места, намаляване на бедността; стимулиране на производства с висока добавена стойност; въвеждане на нови за територията практики и услуги; внедряване на иновации в предприятията. Очакваните резултати от подкрепата се изразяват в подобряване на конкурентоспособността и модернизиране на земеделски стопанства или микропредприятия, регистрирани като еднолични търговци или юридически на територията на МИГ – Елхово – Болярово, като предимство се счита въвеждането на иновации (технологични или нови за територията услуги), производство с добавена стойност, разкриване на нови работни места.

Указанията за изпълнение на проекти са неразделна част от документацията по чл.26, ал.1 на ЗУСЕСИФ за настоящата процедура за подбор на проекти за предоставяне на безвъзмездна финансова помощ по мярка Мярка 6.4.1. „Инвестиции в подкрепа на неземеделски дейности“ от Стратегията за Водено от общностите местно развитие на СНЦ „МИГ-Елхово-Болярово” по Програмата за развитие на селските райони 2014 – 2020 година.

# 2. СКЛЮЧВАНЕ НА ДОГОВОР

**Процедура за сключване на административни договори за предоставяне на безвъзмездна финансова помощ**

За одобрените със заповед на изпълнителния директор на ДФЗ процедури на МИГ за избор на проектни предложения ДФЗ прави окончателна проверка за допустимост и за съответствие на предложените за финансиране проектни предложения към съответния подбор към стратегия за ВОМР, с европейското право и националните правила, ПРСР 2014 - 2020 г. и със стратегията за ВОМР, с правилата за държавни помощи, включително извършва проверка за двойно финансиране, за основателност на предложените за финансиране разходи и други в срок до 1 месец след приключване на проверката за спазване на процедурата по подбор на проектни предложения.

При установена неяснота, неточност и непълнота при разглеждането на представените проектни предложения ДФЗ уведомява чрез ИСУН 2020 писмено кандидата и МИГ, като в срок до 10 работни дни от датата на уведомяването кандидатът може да представи допълнителна информация и/или документи.

Когато кандидатът не отстрани установените неясноти, неточности и непълноти или не представи документи в срок до 10 работни дни от датата на уведомяване или представи документи, които не са изрично изискани, същите не се вземат предвид при последващата обработка на проектното предложение и размерът на финансовата помощ може да бъде намален.

1. Преди издаване на заповед за одобрение на проектното предложение ДФЗ изисква от кандидата да представи в срок до 10 работни дни от уведомяването:

* Декларация за липса на основания за отстраняване - Приложение № 2 от Условията за изпълнение;
* Декларация за нередности съгласно приложение № 10 от Наредба 22 от представляващия/те кандидата, както и от лицата с правомощия за вземане на решения или контрол по отношение на кандидат – Приложение № 3 от Условията за кандидатстване;
* Документ, издаден от обслужващата банка за банковата сметка на кандидата, по която ще бъде преведена финансовата помощ, получена по реда на тези условия.

Документите се представят в оригинал, нотариално заверено копие или копие, заверено с гриф „Вярно с оригинала“ и подпис на законния представител на лицето. Когато се представят заверени копия на документи, техните оригинали се осигуряват за преглед при поискване.

Когато документите не са подписани от законния представител на лицето, се представя от съответното упълномощено лице нотариално заверено пълномощно.

Изпълнителният директор на ДФЗ издава заповед с решение за предоставяне на финансова помощ за всеки проект в двуседмичен срок от издаването на доклада с резултата от проверките за спазване на процедурата по подбор на проектни предложения от МИГ и проверката за допустимост и за съответствие на предложените за финансиране проектни предложения към съответния подбор към стратегия за ВОМР, която се съобщава по реда на Административнопроцесуалния кодекс на МИГ, на кандидата и на УО на ПРСР 2014 - 2020 г.

2. В срок 15 работни дни от датата на получаване на заповедта за предоставяне на финансова помощ кандидатът има право да сключи тристранен договор с ДФЗ и с МИГ или двустранен договор между ДФЗ и МИГ, когато МИГ е получател на помощта. При неявяване на кандидата в този срок за подписване на договор за предоставяне на финансова помощ той губи правото на подпомагане по тази процедура, но може да кандидатства отново за финансиране на същата дейност в следваща процедура.

Договорът урежда правата, задълженията и отговорностите на страните, включително изискванията, свързани със спазване на условията, въз основа на които проектът е получил приоритет, основанията за изискуемост на финансовата помощ и краен срок за започване изпълнението на дейностите и инвестициите по проекта.

Когато при обработката на заявлението за подпомагане РА установи съмнения за изкуствено създадени условия, в договора се предвижда извършване на допълнителни проверки преди изплащане на финансовата помощ.

Уведомяването на отхвърлените и одобрените кандидати за сключване на административни договори за предоставяне на безвъзмездна финансова помощ се извършва чрез ИСУН 2020.

3. Всеки бенефициент се задължава след сключване на Административен договор за БФП да осигури възможност да бъде извършван мониторинг от служител/и на МИГ –Елхово - Болярово във връзка с изпълнение на задълженията им по чл. 51 на ПМС 161/2016.

4. Получателят може да подаде заявление за промяна на вече сключения договор за предоставяне на финансова помощ чрез ИСУН. Към заявлението се прилагат доказателствата, необходими за преценката на основателността му.

Не се допуска изменение и/или допълнение на договора за финансова помощ, което:

1. засяга основната цел на дейността и/или променя предназначението на инвестицията съгласно одобрения проект;

2. води до несъответствие с целите, дейностите, изискванията и критериите за оценка;

3. води до увеличение на стойността на договорената финансова помощ.

Местната инициативна група уведомява чрез ИСУН ДФЗ за одобреното заявление за промяна на договора за предоставяне на финансова помощ в ДФЗ не по-късно от два месеца преди изтичането на срока на договора с получателя на финансова помощ.

В срок до един месец от подаването на заявлението за промяна ДФЗ приема или отхвърля исканата промяна.

# 3. ОБЩИ УСЛОВИЯ ЗА ОСЪЩЕСТВЯВАНЕ НА ДЕЙНОСТИТЕ ПО ПРОЕКТИТЕ

Получателят на финансовата помощ изпълнява проекта в съответствие с нормативните и договорните правила при спазване на условията на ПРСР 2014-2020, предоставяща финансовата помощ. Крайният срок за изпълнение на дейностите по проектите към стратегия за ВОМР, финансирани от ЕЗФРСР, е до 30 юни 2025 г.

Получателят на финансова помощ е длъжен незабавно да уведоми ДФЗ и МИГ за всяко обстоятелство, което би могло да възпрепятства или забави осъществяването на дейностите по проекта.

Когато получателят на помощта не изпълнява свои нормативни или договорни задължения след изплащане на финансова помощ, ДФЗ може да поиска връщане на вече изплатени суми заедно със законната лихва върху тях и/или да прекрати всички договори, сключени с получателя. ДФЗ определя размера на средствата, които трябва да бъдат възстановени от Страните по договора не отговарят за неизпълнение на задължение, ако то се дължи на непреодолима сила или извънредно обстоятелство. В този случай случаите получателят на помощта или упълномощено от него лице е длъжен да уведоми писмено ДФЗ за възникването на непреодолима сила или извънредно обстоятелство и да приложи достатъчно доказателства във връзка с това в срок до 15 работни дни от датата, на която получателят или упълномощеното лице е в състояние да го направи. Срокът се смята спазен, ако информацията и/или документите са депозирани в деловодството на ДФЗ за ЕЗФРСР в посочения срок.

Получателят на финансовата помощ е длъжен да води всички финансови операции, свързани с подпомаганите дейности, в отделна аналитична счетоводна сметка. Получателят е длъжен да организира подробна счетоводна отчетност, която да е достатъчна за установяване и проследяване на възстановим и невъзстановим ДДС по всеки договор.  Ползвателите на помощ застраховат активите, предмет на подпомагане, за срока, рисковете и при условията, посочени в договора за предоставяне на финансова помощ.

Получателят на помощта е длъжен да предоставя на УО на ПРСР 2014 - 2020 г., и на ДФЗ всяка поискана информация за осъществяването на дейността по проекта.

Получателят на помощта е длъжен да предоставя достъп до документи и да съдейства за осъществяване на проверки, осъществявани от надлежно упълномощените представители на УО на ПРСР 2014 - 2020 г., и на ДФЗ, Сметната палата, Европейската комисия и Европейската сметна палата, Европейската служба за борба с измамите, Изпълнителна агенция "Сертификационен одит на средствата от европейските земеделски фондове", както и на всеки упълномощен външен одитор в срок до 5 години, считано от последното плащане по споразумението за предоставяне на финансова помощ.

# 4. СПАЗВАНЕ НА КРИТЕРИИ И УСЛОВИЯ, ЗА КОИТО БЕНЕФИЦИЕНТИТЕ СА ПОЛУЧИЛИ ПРИОРИТЕТ ПРИ ОЦЕНЯВАНЕ

1. Бенефициенти, получили приоритет за проектното си предложение по критерия „Проектът създава нови работни места” от Условията за кандидатстване, са длъжни да запазят средносписъчен брой на персонала, за който кандидатът поема задължение да поддържа за периода до края на мониторинга на проекта (за цялото предприятие/стопанство, включително за реализация на дейностите по проекта), съгласно таблица Б2 „Заетост“ от бизнес плана.

2. Бенефициенти получили приоритет за проектното си предложение по някой от останалите критерии за ТФО от Условията за кандидатстване, са длъжни да поддържат съответствието за периода до края на мониторинга на проекта така, както е описано в административния договор, или в приложение към договора.

3. Към датата на подаване на искането за окончателно плащане бенефициентите трябва да отговарят на всички задължителни стандарти, отнасящи се до подпомаганите дейности, в т. ч. опазването на компонентите на околната среда, фитосанитарните изисквания, хуманното отношение към животните, ветеринарно-санитарните изисквания, безопасността на храните и фуражите, хигиената, безопасните условия на труд – важи когато е приложимо с оглед вида на инвестицията.

# 5. ЗАДЪЛЖЕНИЯ НА БЕНЕФИЦИЕНТА ПО ПРИЛОЖИМИЯ РЕЖИМ НА ДЪРЖАВНИ/МИНИМАЛНИ ПОМОЩИ (УСЛОВИЯ НА РЕГЛАМЕНТ (ЕС) № 1407/2013)

*Администратор на помощ по смисъла на Закона за държавните помощи е ДФ „Земеделие”. Възстановяването на неправомерна и несъвместима държавна помощ, на неправилно използвана държавна помощ, както и на неправомерно получена минимална помощ се осъществява съобразно предвидените в Закона за държавните помощи разпоредби.*

1. Преди сключване на договор за предоставяне на безвъзмездна финансова помощ, Държавен фонд „Земеделие“ прилага подходящи контролни механизми, които да гарантират изпълнението на всички приложими условия на Регламент (ЕС) № 1407/2013, включително ще извършва документална проверка на декларираните данни от одобрените кандидати в Декларацията за минимални помощи.
2. Държавен фонд „Земеделие“ информира министъра на финансите в срок до три дни от предоставянето на всяка помощ, попадаща в обхвата на минимална помощ, чрез въвеждане на информацията в Информационна система "Регистър на минималните помощи".
3. В договора за безвъзмездна финансова помощ, съгласно чл. 16 и чл. 36 от Закона за държавни помощи (обн. В ДВ 85 от 24.10.2017 г.) се съдържа информация относно вида, размера и основанието за предоставяне на отпуснатата помощ, чрез цитиране на заглавието на Регламента и номера на публикацията му в Официален вестник на Европейския съюз, всички приложими за получателя задължения, свързани със спазване на изискванията на Регламента (например изискванията на чл. 6, пар. 4 и пар. 5), правилата за прилагане на условията за нейното предоставяне и за контрол, както и механизъм за установяване на неправомерно предоставена помощ, съгласно чл. 37 от Закона за държавни помощи.
4. Възстановяването на неправомерно предоставена минимална помощ се извършва по реда на Закона за държавните помощи. Не се разрешава предоставяне на нова минимална помощ на предприятие, което не е изпълнило решение на Европейската комисия за възстановяване на неправомерно предоставена държавна помощ и не е възстановило изцяло неправомерно получената държавна помощ. Възстановяването на недължимо платените и надплатените суми, както и на неправомерно получените или неправомерно усвоени средства, ще се извършва в съответствие с установения ред, съгласно действащите нормативни актове за плащане и договора за безвъзмездна финансова помощ.
5. Ако проектното предложение на кандидат бъде одобрено и той подпише договор за предоставяне на финансова помощ, е длъжен *да съхранява* ***документацията относно получената помощ de minimis за период от 10 бюджетни години****, считано от датата на която е предоставена последната индивидуално помощ по схемата* и да я предоставя при поискване в срок от 5 работни дни на МИГ или на Държавен фонд „Земеделие“.

По писмено искане държавата предоставя на Комисията в срок до 20 работни дни или в по-дълъг срок, ако такъв бъде определен в искането, цялата информация, която Комисията счита за необходима, за да прецени дали са спазени условията относно общия размер на помощта deminimis по смисъла на Регламента и на други регламенти за помощ deminimis, получена от всяко предприятие.

# 6. ПРОЦЕДУРИ ЗА ИЗБОР НА ИЗПЪЛНИТЕЛИ ЗА ВЪЗЛАГАНЕ НА ДЕЙНОСТИ ПО ИЗПЪЛНЕНИЕ НА ДОГОВОРА ЗА БФП

Бенефициентите следва да съобразят, че съгласно посоченото национално законодателство, редът за провеждане на процедурите за определяне на изпълнител/и се определя на основа на стойността и предмета на услугата или доставката, независимо в кой раздел или перо на бюджета са предвидени съответните разходи. Не се допуска разделяне на предмета на услугата или доставката с цел заобикаляне прилагането на посочените нормативни актове. Кандидатът носи цялата отговорност за верността на финансовата информация, представена в т. 5 „Бюджет“ от Формуляра за кандидатстване.

Видът на допустимите по конкретната процедура кандидати и интензитетът на безвъзмездната финансова помощ по мярката (когато е над 50 %) предпоставят провеждане на процедура за определяне на изпълнител по реда на ПМС 160/2016.

При определяне на изпълнител бенефициентите прилагат Глава четвърта от ЗУСЕСИФ за условията и реда за определяне на изпълнител от страна на бенефициенти на безвъзмездна финансова помощ и ПМС № 160 от 1 юли 2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от ЕСИФ. Когато кандидатът планира да провежда процедура за избор на изпълнител по реда на ПМС № 160/2016 г. след сключване на административния договор, той трябва да съобрази документите, които прилага, с изискванията на чл.50, ал.2 от ЗУСЕСИФ и на ПМС 160/2016 г.

# 7. ИЗПЛАЩАНЕ НА ФИНАНСОВАТА ПОМОЩ

Финансовата помощ се изплаща след извършване на дейностите по проекта при спазване на изискванията и условията на НАРЕДБА № 4 от 30 май 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители (съкратено – Наредба № 4/2018 г.).

За инвестиционни проекти е допустимо авансово плащане в съответствие с Раздел II. Авансово плащане на Глава втора. УСЛОВИЯ И РЕД ЗА ИЗПЛАЩАНЕ НА ФИНАНСОВАТА ПОМОЩ на Наредба № 4/2018 г. и при спазване на условията на договора.

**Междинно плащане** може да се извърши при условие, че е предвидено в проекта и в административния договор.

**Окончателно плащане** се заявява след извършване на дейностите по проекта съгласно срока, определен в административния договор.

Междинните и окончателни плащания се осъществят **по реда на Раздел III. Междинно и окончателно плащане на Наредба № 4/2018 г.**

Искането за плащане и приложените към него документи, включително и формулярът за мониторинг, се подават в ИСУН от получателя или упълномощено от него лице, което следва да представи изрично нотариално заверено пълномощно.

Документите по съответното плащане се представят във формат "pdf", сканирани от оригинал или от нотариално заверено копие. Документите се номерират и подписват лично от получателя, преди да се сканират и да се прикачат в ИСУН.

Размерът на дължимите на бенефициентите плащания се изчислява при спазване на изискванията и условията Глава трета. УСЛОВИЯ И РЕД ЗА НАМАЛЯВАНЕ И ОТКАЗ ЗА ИЗПЛАЩАНЕ НА ФИНАНСОВАТА ПОМОЩ на Наредба № 4/2-18 г.

**Кореспонденцията и уведомленията във връзка с обработка на исканията за плащане се осъществява през ИСУН чрез електронния профил на бенефициента.**

# 8. ДЕЙНОСТИ СЛЕД ПОЛУЧАВАНЕ НА ПОМОЩТА

1. Получателят на финансова помощ е длъжен да:

* съхранява всички документи, свързани с подпомаганите дейности;
* използва закупените/подобрените/реконструирани/изградени въз основа на одобрения проект активи по предназначение;
* не прехвърля собствеността върху активите - предмет на подпомагане, под каквато и да е форма с изключение на случаите, когато това се изисква по закон;
* не преотстъпва ползването на активите - предмет на подпомагането, под каквато и да е форма;
* не променя местоположението на подпомогнатата дейност;
* не преустановява подпомогнатата дейност.

2. Изискването по т. 1, т. 2, 3 и 4 не се прилага при подмяната на оборудване с изтекъл амортизационен срок. Подмяната с новото оборудване, придобито със средства от ЕЗФРСР, се осъществява след одобрение от ДФЗ.

3.Изискването на т.1, т. 4 не се прилага за инвестиция, за която в проектното предложение е обосновано, че обичайното й предназначение е свързано с преотстъпване на правото на ползване на трети лица или когато това се изисква по закон. Изключението не се прилага, когато предоставянето на актива - предмет на инвестицията, на трети лица е за извършване на услуга с този актив.

4. Изискването на т. 1, т. 5 не се прилага, когато промяната на местонахождението на придобита техника и оборудване е в резултат на промяна на адреса на офиса на територията на МИГ. В този случай промяната на местонахождението на активите, придобити със средства от ЕЗФРСР, се извършва след одобрение на ДФЗ.

5. Получателят е длъжен да изпълнява задълженията по т.1 за срок от:

1. три години след извършване на окончателното плащане, когато е малко или средно предприятие по смисъла на чл. 3 от Закона за малките и средните предприятия;

2. десет години от датата на сключване на договора, когато е предоставена държавна или минимална помощ;

3. пет години след извършване на окончателното плащане за всички останали случаи.

# 9. МЕРКИ ЗА ИНФОРМИРАНЕ И ПУБЛИЧНОСТ

Получателите на финансова помощ при изпълнение на стратегията за ВОМР са длъжни да осигурят публичност на дейността си и на източниците на финансиране съгласно:

1. изискванията, посочени в [Единния наръчник на бенефициента за прилагане на правилата за информация и комуникация 2014 - 2020](https://www.eufunds.bg/archive/documents/1423147813.pdf) г (приложен в Документи към Условията за изпълнение);

2. приложение № ІІІ към чл. 13 от Регламент за изпълнение 808/2014 на Комисията от 17 юли 2014 г. за определяне на правила за прилагането на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ОВ, L 2274, 31 юли 2014 г.) и Регламент за изпълнение (ЕС) 2016/669 на Комисията от 28 април 2016 г. за изменение на Регламент за изпълнение (ЕС) № 808/2014 по отношение на изменението и съдържанието на програмите за развитие на селските райони, публичността на тези програми и коефициентите на преобразуване в животински единици (ОВ, L 115/33, 29 април 2016 г.);

3. раздел ІІ, точка 2.2 от Приложение ХІІ от Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (ОВ, L 347 от 20.12.2013 г.), приложими за мерките за информация и публичност.

Ползвателят на помощта се задължава от сключване на административния договор до крайната дата за изпълнение на проекта да постави на видно за обществеността място:

1. плакат с размер не по-малък от А3, съдържащ информация за дейността, подпомагана от ЕЗФРСР - за проекти с размер на публичната финансова помощ от 10 000 евро до 50 000 евро включително;

2. плакат с размер не по-малък от А3, съдържащ информация за дейността, подпомагана от ЕЗФРСР, или табела с размери не по-малко от 50 см височина и 70 см широчина, съдържаща информация за дейността, подпомагана от ЕЗФРСР - за проекти с размер на публичната финансова помощ над 50 000 евро;

Ползвателят на помощта се задължава да включва на професионалната си електронна страница, ако има такава, кратко описание на подпомаганата дейност. Описанието трябва да включва целите и резултатите от дейността, като подчертава финансовото подпомагане от Европейския съюз.

Електронната страница, плакатът или табелата съдържат описание на проекта/дейността, която се подпомага, емблемата на Европейския съюз с пояснение за неговата роля, националното знаме на Република България, както и думите: "Европейският земеделски фонд за развитие на селските райони: Европа инвестира в селските райони".

Информацията заема не по-малко от 25 на сто от плаката, табелата, билборда или електронната страница.

Техническите изисквания към информацията във връзка с оповестяване на подпомагането на дейността от ЕЗФРСР се определят съгласно Приложение № ІІІ към чл. 13 от Регламент за изпълнение (ЕС) № 808/2014 на Комисията от 17 юли 2014 г. за определяне на правила за прилагането на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ЕЗФРСР) (ОВ, L 227/18 от 31 юли 2014 г.).

***Препоръчително*** е ползвателят на помощта да включва на електронната страница, плаката или табелата и **логото на подхода ЛИДЕР, както и логото на СНЦ „Местна инициативна група – Елхово – Болярово“.**

**ВАЖНО!:** Неспазването на правилата за информиране и публичност (визуализация) може да доведе до непризнаване на част или на цялата стойност на извършените по проекта разходи.

# 10. ПРИЛОЖЕНИЯ КЪМ УСЛОВИЯТА ЗА ИЗПЪЛНЕНИЕ

Приложенията към Условията за изпълнение са част от документацията по чл. 26, ал. 1 на ЗУСЕСИФ.

Приложенията към Условията за изпълнение към настоящата процедура са следните:

1. Проект на Административен договор за предоставяне на безвъзмездна финансова помощ – Приложение № 1
2. Декларация за липса на основания за отстраняване – *Приложение № 2* от Условията за изпълнение;
3. Декларация (в случай че бенефициентът на помощта няма регистрация по ЗДДС), че бенефициентът няма да упражни правото си на данъчен кредит за активи и услуги, финансирани от ПРСР 2014 - 2020 г. *Приложение № 3*
4. Декларация за нередности съгласно приложение № 10 от Наредба 22 – *Приложение № 4*
5. Декларация за защита на личните данни (Приложение №12 към Наредба 22 от 14 декември 2015г.) – *Приложение № 5*
6. Декларация, че предприятието отговаря на изискванията за опазване на околната среда, включително намаляване на вредни емисии и отпадъци, съгласно Закона за опазване на околната среда – *Приложение № 6*
7. Декларация, че предприятието на бенефициента на помощта отговаря на изискванията за подобряване на безопасността и хигиенните условия на производство и труд съгласно Закона за здравословни и безопасни условия на труд – *Приложение № 7*
8. Декларация за съответствие с всички задължителни стандарти, отнасящи се до подпомаганите дейности, в т. ч. опазването на компонентите на околната среда, фитосанитарните изисквания, хуманното отношение към животните, ветеринарно-санитарните изисквания, безопасността на храните и фуражите, хигиената, безопасните условия на труд – *Приложение № 8*
9. Декларация за наличие или липса на двойно финансиране за същата инвестиция по други национални и/или европейски програми – *Приложение № 9*
10. Декларация, че не е извършена промяна на проекта, водеща до намаляване на дела на инвестиционните разходи, свързани с иновациите в предприятието – *Приложение № 10*
11. Заявление за профил за достъп на ръководител на бенефициента до ИСУН- *Приложение № 11*
12. Заявления за профил за достъп на упълномощени от бенефициента лица до ИСУН –*Приложение № 12*
13. Единен наръчник на бенефициента за прилагане на правилата за информация и комуникация 2014 – 2020 – Приложение № 13
14. Ръководство за изпълнение на договори за безвъзмездна финансова помощ по Програма за развитие на селските райони 2014-2020 – Приложение № 14

***Забележка:*** Указанията могат да се допълват при промяна на приложимото законодателство и по решение на УО на ПРСР/ДФЗ.